આપણા જ એક કવિએ લખ્યું છે કે, "ભાષાને શું વળગે ભૂર, યુદ્ધમાં જીતે તે શૂર." આ કાવ્યપંક્તિમાં યુદ્ધમાં જીતેલાનો મહિમા કરવામાં આવ્યો છે. પરંતુ શું હંમેશાં યુદ્ધમાં જીતેલાનો જ મહિમા કરવામાં આવે છે? જી નહીં. ભારત અને વિશ્વના ઇતિહાસમાં યુદ્ધમાં બૂરી રીતે પરાસ્ત થયા હોવા છતાં અનેક વિરલાઓ આજે પણ આપણા રોલ મોડેલ તરીકે પ્રસ્થાપિત થયેલા છે. સિકંદર સામે હારેલો પ્રાચીન કાળનો પોરસ, મહમૂદ ઘોરી વિરુદ્ધ વીરગતિને વરેલો પૃથ્વીરાજ ચૌહાણ, હમણાં જ આપણે જેની વાત કરી હતી તે સેનાપતિ હેમુ અને આજે જેની વાત કરવા આપણે જઈ રહ્યા છીએ તે મહારાણા પ્રતાપ તેના જ્વલંત દાખલાઓ છે.